**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

###  2019 թվականի դեկտեմբերի 12-ի թիվ 1 որոշմամբ և հրապարակվում է

### “Գնումների մասին” ՀՀ օրենքի 29-րդ հոդվածի համաձայն

### Ընթացակարգի ծածկագիրը «ԵՔ-ԲՄԱՊՁԲ-20/2»

 Երևանի քաղաքապետարանի կարիքների համար ավլող, մաքրող, փոշեկուլ կոմունալ մեքենաների ձեռքբերման նպատակով կազմակերպված «ԵՔ-ԲՄԱՊՁԲ-20/2» ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով հրավերի վերաբերյալ 10.12.2019թ. ստացված հարցադրումները և դրանց վերաբերյալ 12.12.2019թ. տրամադրված պարզաբանումները`

**Հարցադրում N 1**

 Ձեր կողմից հայտարարված «ԵՔ-ԲՄԱՊՁԲ-20/2» ծածկագրով մրցույթին մասնակցություն ունենալու համար խնդրում եմ ներկայացնել հետևյալ պարզաբանումները.

 1. Խնդրում եմ նշել հաղթող ճանաչվող ընկերության հետ պայմանագրի կնքման ժամկետը (մրցույթի բացման օրը սույն թվականի դեկտեմբերի 16-ն է)

 2. Պայմանագրի (համաձայնագրի) կնքման օրվանից սկսած որքան ժամանակ է նախատեսվում տրամադրել տեխնիկաների մատակարարման համար, քանի որ իրականում տվյալ տեխնիկաների արտադրության և մատակարարման համար պետք է տրամադրվի (պայմանագրի (համաձայնագրի) կնքման պահից սկսած) 3-4 ամիս։

 Այսպիսով մեր ընկերությունը տվյալ տեխնիկաները կարող է մատակարարել պայմանագրի կնքումից հետո մինչև 4 ամիս ժամանակահատվածում։ Ձեր կողմից ընդունելի կլի՞նի այդ ժամանակահատվածը:

**Պարզաբանում N 1**

**Երևանի քաղաքապետարանի կարիքների համար` ԵՔ-ԲՄԱՊՁԲ-20/2 ծածկագրով ընթացակարգով պարզաբանում տրամադրելու վերաբերյալ հայտնում ենք հետևյալը.**

1-ին հարցի վերաբերյալ հայտնում ենք, որ ընտրված մասնակցի հետ պայմանագիրը կնքվում է գնումների մասին ՀՀ օրենսդրության համաձայն, որն իրենից ենթադրում է տվյալ ընթացակարգի ընթացքից ելնելով որոշակի գործողությունների կատարում և պահպանում: Նախօրոք հնարավոր չէ կանխատեսել պայմանագրի կնքման հստակ օրը:

Իսկ ինչ վերաբերում է 2-րդ հարցին՝ մատակարարման ժամկետը մինչև 4 ամիս սահմանելուն, ապա հայնտում ենք, որ տվյալ ընթացակարգի հրավերի գնման ժամանակացույցով «ավլող, մաքրող, փոշեկուլ կոմունալ ճանապարհային մեքենաների» համար սահմանված է հստակ ժամկետ «պայմանագիրն (համաձայնագիրն) ուժի մեջ մտնելու օրվանից 21 օրացուցային օր» և այդ ժամկետները վերանայման ենթակա չեն՝ ելնելով ապրանքի օգտագործման նշանակությունից:

# Հարգանքով՝

Սույն հայտարարության հետ կապված լրացուցիչ տեղեկություններ ստանալու համար կարող եք դիմել

«ԵՔ-ԲՄԱՊՁԲ-20/2» ծածկագրով գնահատող հանձնաժողովի քարտուղար Ա. Ներսիսյանին:

Հեռախոս՝ 011514194։

Էլեկոտրանային փոստ՝ arshak.nersisyan@yerevan.am։

«ԵՔ-ԲՄԱՊՁԲ-20/2» ծածկագրով գնման ընթացակարգի գնահատող հանձնաժողով